Amenințări în stil mafiot din partea lui Cristian Popescu Piedone, după dezvăluirile șocante făcute la Realitatea PLUS. Candidatul PUSL la Primăria Generală a Capitalei îi numește ”gunoaie” pe contestatarii săi și spune că dacă va câștiga alegerile va avea grijă ca aceștia să „dispară”.
Într-o postare pe internet, Piedone spune că nu este disponibil să răspundă la acuzațiile care i se aduc și că a blocat absolut toate numerele care, spune el, îl deranjează.
„Îi informez așa pe unii și alții: gunoaiele se adună până nu se împut! Din 10 iunie fix asta o să fac! După ce ajung la primărie, vă blochez afacerile, dacă ele fac rău orașului”, este mesajul lui Piedone de pe pagina lui de socializare.